ddrg/super_eurlex huggingface dataset:
(3)

Fristerne er udløbet for medlemsstaternes indgivelse til Kommissionen af de dokumenter, der er omhandlet i artikel 6, stk. 1, litra b), i forordning (EF) nr. 1258/1999 og i artikel 4, stk. 1, i Kommissionens forordning (EF) nr. 1663/95 af 7. juli 1995 om gennemførelsesbestemmelser til forordning (EØF) nr. 729/70 for så vidt angår proceduren for regnskabsafslutning for EUGFL, Garantisektionen (3).
(3)

Denne virksomhed, som på nuværende tidspunkt er langt fremme med forbedringerne, har afgivet pålidelige forsikringer om, at den råder over de nødvendige midler til at udbedre de resterende mangler inden for en rimelig periode, og har modtaget en positiv udtalelse fra den slovakiske fødevare- og veterinærtjeneste om de sidste faser af forbedringsarbejdet.
2)

Punkt 3 affattes således: »3) Planter til udplantning af Viburnum spp., Camellia spp. og Rhododendron spp., bortset fra Rhododendron simsii Planch., dog ikke frø, med oprindelse i EF må kun flyttes fra produktionsstedet, hvis de er ledsaget af et plantepas, og: a) de har oprindelse i områder, hvor skadegøreren vides ikke at forekomme, eller b) der ikke er observeret tegn på skadegøreren på planterne på produktionsstedet siden begyndelsen af den sidste afsluttede vækstperiode ved officielle undersøgelser, herunder laboratorieundersøgelser af eventuelle mistænkelige symptomer, som er foretaget mindst én gang på hensigtsmæssige tidspunkter, når planterne er i aktiv vækst, eller c) der, hvis der er konstateret tegn på skadegøreren på planterne på produktionsstedet, er taget passende skridt til at udrydde skadegøreren, i det mindste ved destruktion af de inficerede planter og alle modtagelige planter inden for en afstand af 2 m fra de inficerede planter, og i) for alle modtagelige planter inden for en radius af 10 m fra de inficerede planter og alle resterende planter fra det angrebne parti: — planterne er blevet beholdt på produktionsstedet, og — der er foretaget yderligere officielle undersøgelser mindst to gange i løbet af en periode på tre måneder efter gennemførelsen af udryddelsesforanstaltningerne, når planterne er i aktiv vækst, og — der er i denne tremåneders periode ikke foretaget nogen behandlinger, der kan undertrykke symptomerne på skadegøreren, og — planterne er fundet fri for skadegøreren ved disse officielle undersøgelser ii) for alle andre modtagelige planter på produktionsstedet: planterne har undergået nye, intensive officielle undersøgelser efter konstateringen og er fundet fri for skadegøreren ved disse undersøgelser.«
område, hvor forekomsten af BSE hos kvæg, der er født i landet, er blevet vurderet som højst usandsynlig, med henblik på eksport til EF af dyr, for hvilke der er udstedt et standardcertifikat BOV-X eller BOV-Y.

område, der har status som officielt tuberkulosefri med henblik på eksport til EF af dyr, for hvilke der er udstedt et standardcertifikat BOV-X.

område, der har status som officielt brucellosefri med henblik på eksport til EF af dyr, for hvilke der er udstedt et standardcertifikat BOV-X.

»IVa«

:
DA Den Europæiske Unions Tidende L 300/80

Berigtigelse til Kommissionens beslutning 2004/344/EF af 23. marts 2004 om fastsættelse af fordelingen på de enkelte medlemsstater af resultatreserven under Fællesskabets strukturfondsstøtte under mål 1, 2, 3 og det finansielle instrument til udvikling af fiskeriet uden for mål 1

( Den Europæiske Unions Tidende L 111 af 17. april 2004 )

Side 45, i bilag 1 »Resultatreserven for mål 1 og for overgangsstøtte under mål 1« erstattes tabellen vedrørende Tyskland med følgende tabel:
(3)

De britiske myndigheder har over for Kommissionen tilkendegivet, at dossieret om det pågældende aktive stof efter den indledende undersøgelse synes at opfylde kravene til data og oplysninger i bilag II til direktiv 91/414/EØF. Det indgivne dossier synes også at opfylde kravene til data og oplysninger i bilag III til direktiv 91/414/EØF med hensyn til ét plantebeskyttelsesmiddel, der indeholder det pågældende aktive stof. Ansøgeren sendte derefter i medfør af artikel 6, stk. 2, i direktiv 91/414/EØF dossieret til Kommissionen og de andre medlemsstater, ligesom dossieret blev forelagt for Den Stående Komité for Fødevarekæden og Dyresundhed.
(2)

Det Internationale Kontor for Epizootier (OIE) har sammen med de to europæiske OIE-referencelaboratorier FCRV-Wusterhausen og AFSSA-Nancy taget initiativ til at arrangere en stor konference om rabies i Europa og Centralasien. Konferencen har til formål at fokusere på nye videnskabelige landvindinger inden for rabiesdiagnose, -epidemiologi og -vaccine samt praktiske aspekter vedrørende bekæmpelse af sygdommen.
(7)

Erfaringerne har vist, at fremlæggelse i henhold til artikel 7 i direktiv 97/78/EF på grænsekontrolstedet af de originale veterinærdokumenter, der er udstedt i det eksporterende tredjeland for at overholde bestemmelsestredjelandets forskrifter, ikke i tilstrækkelig grad garanterer, at de dyresundhedsbetingelser, der sikrer, at produkterne føres sikkert ind på Fællesskabets område, faktisk overholdes. Der bør derfor fastlægges en særlig model til et dyresundhedscertifikat, der skal anvendes, når de pågældende produkter er i transit.
DA Den Europæiske Unions Tidende L 204/26

Berigtigelse til Europa-Parlamentets og Rådets afgørelse nr. 845/2004/EF af 29. april 2004 om ændring af afgørelse nr. 163/2001/EF om iværksættelse af et uddannelsesprogram for branchefolk inden for den europæiske audiovisuelle programindustri (Media-uddannelse) (2001-2005)

( Den Europæiske Unions Tidende L 157 af 30. april 2004 . Berigtiget i Den Europæiske Unions Tidende L 195 af 2. juni 2004 )

Slutformlen angående vedtagelsesdato og -sted:

I stedet for:

»Udfærdiget i Strasbourg, den 29. april 2004.«

læses:
DA Den Europæiske Unions Tidende L 25/12

Berigtigelse til Kommissionens beslutning af 23. december 2003 om de tekniske forskrifter for gennemførelsen af artikel 3 i Europa-Parlamentets og Rådets direktiv 2003/102/EF om beskyttelse af fodgængere og andre bløde trafikanter forud for og ved kollision med et motorkøretøj og om ændring af Rådets direktiv 70/156/EF

( Den Europæiske Unions Tidende L 31 af 4. februar 2004 )

Side 23, bilagets del I, punkt 2.2, andet afsnit, andet punktum:

I stedet for:

»Er denne betingelse opfyldt, skal køretøjet enten indstilles til den konstruktivt bestemte stilling, eller også skal alle yderligere målinger korrigeres og prøver udføres således, at køretøjets konstruktivt bestemte stilling simuleres.«

læses:

»Er denne betingelse ikke opfyldt, skal køretøjet enten indstilles til den konstruktivt bestemte stilling, eller også skal alle yderligere målinger korrigeres og prøver udføres således, at køretøjets konstruktivt bestemte stilling simuleres.«
»(2)

Der er efter udløbet af mandatperioden for Paolo AGOSTINACCHIO (IT), Gianfranco LAMBERTI (IT), Salvatore TATARELLA (IT) og Riccardo VENTRE (IT) blevet fire pladser ledige som medlemmer af Regionsudvalget, og der er efter udløbet af mandatperioden for Gabriele BAGNASCO (IT), Marcello MEROI (IT) og Roberto PELLA (IT) blevet tre pladser ledige som suppleanter til Regionsudvalget, hvilket Rådet blev underrettet om den 7. oktober 2004 —«
Kommissionens afgørelse

af 29. december 2003

om fastsættelse af de vejledende bevillinger fra Den Europæiske Udviklings- og Garantifond for Landbruget, Garantisektionen, til Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet til foranstaltninger til udvikling af landdistrikterne for perioden 2004 til 2006

(2004/21/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1257/1999 af 17. maj 1999 om støtte til udvikling af landdistrikterne fra Den Europæiske Udviklings- og Garantifond for Landbruget (EUGFL)(1), særlig artikel 46, stk. 2, og

ud fra følgende betragtninger:

(1) Tildelingen af forpligtelsesbevillinger til foranstaltninger til udvikling af landdistrikterne, som indgår i mål 1-programmer, medfinansieres af EUGFL, Udviklingssektionen, i henhold til artikel 35, stk. 2, første led, i forordning (EF) nr. 1257/1999.

(2) Fællesskabsstøtte til andre foranstaltninger til udvikling af landdistrikterne medfinansieres af EUGFL, Garantisektionen, i henhold til artikel 47a, stk. 1, i forordning (EF) nr. 1257/1999.

(3) Det Europæiske Råd fastsatte på sit møde i december 2002 i København det finansielle overslag vedrørende foranstaltninger til udvikling af landdistrikterne og ledsageforanstaltninger, som EUGFL, Garantisektionen, finansierer for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet for perioden 2004-2006 (bilag I til formandskabets konklusioner).

(4) Ifølge artikel 46, stk. 2, i forordning (EF) nr. 1257/1999 skal Kommissionen tildele medlemsstaterne foreløbige bevillinger til foranstaltninger til udvikling af landdistrikterne, som medfinansieres af EUGFL, Garantisektionen, fordelt på de enkelte år på grundlag af objektive kriterier under hensyn til særlige forhold og behov samt særlige initiativer til fordel for miljø, jobskabelse og landskabsbevaring.

(5) De vejledende bevillinger, der er angivet i 1999-priser i den erklæring, der er vedlagt akten vedrørende Tjekkiets, Estlands, Cyperns, Letlands, Litauens, Ungarns, Maltas, Polens, Sloveniens og Slovakiets tiltrædelse(2), er blevet omregnet til løbende priser -

TRUFFET FØLGENDE AFGØRELSE:

Artikel 1

De foreløbige bevillinger til Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet til støtte til udvikling af landdistrikterne, som EUGFL, Garantisektionen, medfinansierer for perioden 2004-2006, er angivet i bilaget.

Artikel 2

Denne afgørelse træder i kraft samtidig med ikrafttrædelsen af tiltrædelsestraktaten for Tjekkiet, Estland, Cypern, Letland, Litauen, Ungarn, Malta, Polen, Slovenien og Slovakiet.

Udfærdiget i Bruxelles, den 29. december 2003.

På Kommissionens vegne

Franz Fischler

Medlem af Kommissionen

(1) EFT L 160 af 26.6.1999, s. 80. Senest ændret ved forordning (EF) nr. 1783/2003 (EUT L 270 af 21.10.2003, s. 70).

(2) EUT L 236 af 23.9.2003, s. 974.

BILAG

Støtte til udvikling af landdistrikterne (2004-2006)

Årlig bevilling

>TABELPOSITION>
Rådets afgørelse af 22. december 2003 om udnævnelse af medlemmerne af Det Videnskabelige og Tekniske Udvalg



EU-Tidende nr. C 008 af 13/01/2004 s. 0001 - 0001



Rådets afgørelse af 22. december 2003 om udnævnelse af medlemmerne af Det Videnskabelige og Tekniske Udvalg (2004/C 8/01) RÅDET FOR DEN EUROPÆISKE UNION HAR - under henvisning til traktaten om oprettelse af Det Europæiske Atomenergifællesskab, særlig artikel 134, under henvisning til udtalelse fra Kommissionen, og ud fra følgende betragtning: ved afgørelse af 13. oktober 1998(1) og afgørelser af 14. december 2000 og 1. marts 2002(2) udnævnte Rådet medlemmerne af Det Videnskabelige og Tekniske Udvalg for perioden fra den 1. april 1998 til den 31. marts 2003 - TRUFFET FØLGENDE AFGØRELSE: Artikel 1 Til medlemmer af Det Videnskabelige og Tekniske Udvalg udnævnes for perioden fra den 1. april 2003 til den 31. marts 2008: Prof. Dr. Manfred Heindler Prof. Dr. Peter Hille Jean-Paul Samain Theofiel Van Rentergem Dr. Jørgen Kjems Prof. Rainer Salomaa Bertrand Barré Michel Henri Noël Bourguignon Roland Stamm Bernard Tinturier Yves Vandenboomgaerde Prof. Dr. Dr.-Ing. E. h. Adolf Birkhofer Dr.-Ing. Klaus J. Kasper Prof. Michael Kaufmann Prof. Dr. Manfred Popp Prof. Dr. C. Streffer Prof. Leonidas Camarinopoulos Prof. Michael Antonopoulos-Domis Dr. Tom O'Flaherty Prof. Ing. Maurizio Cumo Ing. Carlo Lombardi Edouard Sinner Prof. Harry van der Laan Prof. Dr. Adrian H. M. Verkooijen Prof. Júlio Montalvão Machado Prof. Carlos Varandas Cesar Dopazo Prof. José Maria Martinez Val Julio Barcelo Vernet Dr. Sten Bjurström Prof. Lena Torell Dr. Allan G. Duncan Dr. Sam A. Harbison Dr. Sue Ion Dr. Derek Pooley Dr. Andrew Spurr Artikel 2 Udnævnelsen af hver enkelt af de i artikel 1 anførte personer får virkning fra den dato, hvor Rådet modtager meddelelse om, at den pågældende har taget imod udnævnelsen. Udfærdiget i Bruxelles, den 22. december 2003. På Rådets vegne Formand A. Matteoli (1) EFT C 324 af 22.10.1998, s. 1. (2) EFT C 371 af 23.12.2000, s. 1 og EFT C 63 af 12.3.2002, s. 1.
Kommissionens beslutning

af 23. december 2003

om ændring af beslutning 2003/812/EF om lister over tredjelande, hvorfra medlemsstaterne tillader import af en række produkter til konsum omhandlet i Rådets direktiv 92/118/EØF

(meddelt under nummer K(2003) 5046)

(EØS-relevant tekst)

(2004/19/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF(1), senest ændret ved Kommissionens beslutning 2003/721/EF(2), særlig artikel 10, stk. 2, litra a), og

ud fra følgende betragtninger:

(1) Ved Kommissionens beslutning 2003/812/EF(3) opstilles lister over tredjelande, hvorfra medlemsstaterne tillader import af en række produkter til konsum omhandlet i Rådets direktiv 92/118/EØF.

(2) For at disse bestemmelser kan træde i kraft samtidig med andre forskrifter om opstilling af landelister og udstedelse af certifikater for animalske biprodukter, der ikke er bestemt til konsum, er det nødvendigt at udsætte anvendelsesdatoen for beslutning 2003/812/EF fra den 1. januar 2004 til den 1. maj 2004.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I artikel 3 i beslutning 2003/812/EF ændres "den 1. januar 2004" til "den 1. maj 2004".

Artikel 2

Denne beslutning er rettet til medlemsstaterne.

Udfærdiget i Bruxelles, den 23. december 2003.

På Kommissionens vegne

David Byrne

Medlem af Kommissionen

(1) EFT L 62 af 15.3.1993, s. 49.

(2) EUT L 260 af 11.10.2003, s. 21.

(3) EUT L 305 af 22.11.2003, s. 17.
Kommissionens beslutning

af 29. december 2003

om ændring af beslutning 94/83/EF om finansiel EU-støtte til forbedring af den veterinære kontrolordning ved EU's ydre grænse i Tyskland

(meddelt under nummer K(2003) 5201)

(Kun den tyske udgave er autentisk)

(2004/22/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet(1), senest ændret ved forordning (EF) nr. 806/2003(2), særlig artikel 38, og

ud fra følgende betragtninger:

(1) Kommissionen har ved beslutning 94/83/EF(3) fastsat EU's finansielle bidrag til det program, Tyskland har forelagt, til forbedring af den veterinære kontrolordning ved EU's ydre grænse i Tyskland.

(2) De tyske myndigheder har anmodet om en forlængelse af fristen til at gennemføre programmet, så der kan tages højde for forsinkelser, der er opstået i forbindelse med bygning og renovering af infrastrukturer, og nævnte beslutning bør i den forbindelse ændres for således at udskyde fristen for at gennemføre programmet, og for at den fornødne kontrol af, om det er korrekt gennemført, kan foretages.

(3) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

I beslutning 94/83/EF foretages følgende ændringer:

1) I artikel 2, stk. 2, andet led, ændres "30. juni 1995" til "31. december 2000".

2) I artikel 3 indsættes som stk. 4:"Kommissionen kan i samarbejde med de kompetente tyske myndigheder foretage kontrol på stedet vedrørende de udgifter, der er afholdt i forbindelse med denne beslutning."

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 29. december 2003.

På Kommissionens vegne

David Byrne

Medlem af Kommissionen

(1) EFT L 224 af 18.8.1990, s. 19.

(2) EUT L 122 af 16.5.2003, s. 1.

(3) EFT L 42 af 15.2.1994, s. 18.
Kommissionens beslutning

af 15. januar 2004

om ændring af beslutning 2002/199/EF om dyresundhedsbetingelser og udstedelse af sundhedscertifikat ved import af kvæg og svin fra visse tredjelande

(meddelt under nummer K(2003) 5353)

(EØS-relevant tekst)

(2004/82/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 8, stk. 1, og

ud fra følgende betragtninger:

(1) Ved Kommissionens beslutning 2002/199/EF(3) blev der fastsat dyresundhedsbetingelser og bestemmelser om udstedelse af sundhedscertifikat ved import af kvæg og svin fra visse tredjelande.

(2) Dyresundhedssituationen vedrørende sygdomme hos svin, navnlig klassisk svinepest, i Estland, Letland, Litauen, Malta, Polen, visse regioner i Slovakiet samt Slovenien er blevet vurderet og fundet tilfredsstillende.

(3) For at opnå sammenhæng og klarhed forud for tiltrædelsen bør de resterende tilladelser til import til Fællesskabet af levende dyr gives, hvis dyresundhedssituationen berettiger til det.

(4) Medlemsstaterne bør på dette grundlag tillade import af levende svin fra disse lande til Fællesskabet.

(5) Det er endvidere hensigtsmæssigt at ajourføre navnene, herunder regionerne og ISO-koderne, for nogle af de anførte tredjelande.

(6) Kommissionens beslutning 2002/199/EF bør derfor ændres i overensstemmelse hermed.

(7) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Bilag I og II til beslutning 2002/199/EF affattes som angivet i bilaget til nærværende beslutning.

Artikel 2

Denne beslutning anvendes fra den 24. marts 2004.

Artikel 3

Denne beslutning er rettet til medlemsstaterne.

Udfærdiget i Bruxelles, den 15. januar 2004.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EUT L 122 af 16.5.2003, s. 36.

(3) EFT L 71 af 13.3.2002, s. 1.

BILAG

"BILAG I

Beskrivelse af områder i tredjelande, der er afgrænset med henblik på sundhedscertifikater

>TABELPOSITION>

BILAG II

Dyresundhedsbetingelser for udstedelse af sundhedscertifikat - levende dyr

>TABELPOSITION>"
Rådets afgørelse 2004/75/FUSP

af 11. december 2003

om indgåelse af aftalen mellem Den Europæiske Union og Den Tidligere Jugoslaviske Republik Makedonien om status for Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 24,

under henvisning til formandskabets henstilling, og

ud fra følgende betragtninger:

(1) Den 29. september 2003 vedtog Rådet fælles aktion 2003/681/FUSP om Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima)(1).

(2) I henhold til artikel 13 i den fælles aktion skal status for EUPOL Proximas mandskab i Den Tidligere Jugoslaviske Republik Makedonien, herunder eventuelt de privilegier, immuniteter og yderligere garantier, der er nødvendige, for at EUPOL Proxima kan gennemføres og fungere tilfredsstillende, aftales efter proceduren i artikel 24 i traktaten om Den Europæiske Union.

(3) I henhold til Rådets afgørelse af 24. november 2003, som bemyndigede generalsekretæren/den højtstående repræsentant til at bistå formandskabet med at indlede forhandlinger på dettes vegne, har generalsekretæren/den højtstående repræsentant ført forhandlinger om en aftale med regeringen for Den Tidligere Jugoslaviske Republik Makedonien om status for EUPOL Proximas aktiviteter i Den Tidligere Jugoslaviske Republik Makedonien.

(4) Denne aftale bør godkendes -

TRUFFET FØLGENDE AFGØRELSE:

Artikel 1

Aftalen mellem Den Europæiske Union og Den Tidligere Jugoslaviske Republik Makedonien (Fyrom) om status for Den Europæiske Unions politimissions aktiviteter i Den Tidligere Jugoslaviske Republik Makedonien (EUPOL Proxima) godkendes hermed på Den Europæiske Unions vegne.

Teksten til aftalen er knyttet som bilag til denne afgørelse.

Artikel 2

Formanden for Rådet bemyndiges herved til at udpege den person, der er beføjet til at undertegne aftalen med bindende virkning for Den Europæiske Union.

Artikel 3

Denne afgørelse offentliggøres i Den Europæiske Unions Tidende.

Artikel 4

Denne afgørelse har virkning fra dagen for vedtagelsen.

Udfærdiget i Bruxelles, den 11. december 2003.

På Rådets vegne

F. Frattini

Formand

(1) EUT L 249 af 1.10.2003, s. 66.
Kommissionens beslutning

af 6. januar 2004

om ændring af Rådets beslutning 79/542/EØF om opstilling af en liste over de tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter, navnlig for at optage visse tiltrædende lande på listen

(meddelt under nummer K(2003) 5352)

(EØS-relevant tekst)

(2004/81/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 72/462/EØF af 12. december 1972 om sundhedsmæssige og veterinærpolitimæssige problemer i forbindelse med indførsel af kvæg, svin, får og geder samt fersk kød og kødprodukter fra tredjelande(1), senest ændret ved forordning (EF) nr. 807/2003(2), særlig artikel 3, og

ud fra følgende betragtninger:

(1) Ved Rådets beslutning 79/542/EØF(3) opstilles en liste over de tredjelande, hvorfra medlemsstaterne tillader indførsel af kvæg, svin, enhovede dyr, får og geder samt fersk kød og kødprodukter.

(2) En række tiltrædende lande har søgt om tilladelse til at eksportere levende dyr, fersk kød og kødprodukter til Fællesskabet inden tiltrædelsen.

(3) Levnedsmiddel- og Veterinærkontoret har gennemført en lang række veterinærkontrolbesøg for at vurdere dyresundhedssituationen i de pågældende lande.

(4) På grundlag af kontrolrapporterne herfra og rækkevidden af de eksisterende tilladelser og for at harmonisere listerne forud for tiltrædelsen bør rækkevidden af tilladelserne til import til Fællesskabet fra tiltrædende lande udvides.

(5) Bilaget til beslutning 79/542/EØF bør ændres i overensstemmelse hermed.

(6) De i denne beslutning fastsatte foranstaltninger er i overensstemmelse med udtalelse fra Den Stående Komité for Fødevarekæden og Dyresundhed -

VEDTAGET FØLGENDE BESLUTNING:

Artikel 1

Del I i bilaget til beslutning 79/542/EØF affattes som angivet i bilaget til nærværende beslutning.

Artikel 2

Denne beslutning anvendes fra tyvendedagen efter offentliggørelsen i Den Europæiske Unions Tidende.

Artikel 3

Denne beslutning er rettet til medlemsstaterne.

Udfærdiget i Bruxelles, den 6. januar 2004.

På Kommissionens vegne

David Byrne

Medlem af Kommissionen

(1) EFT L 302 af 31.12.1972, s. 28.

(2) EUT L 122 af 16.5.2003, s. 36.

(3) EFT L 146 af 14.6.1979, s. 15. Senest ændret ved beslutning 2001/731/EF (EFT L 274 af 17.10.2001, s. 22).

BILAG

"BILAG

Indførslerne skal opfylde de krav, der gælder for dyresundhed og folkesundhed

DEL 1

Levende dyr, fersk kød og kødprodukter

>TABELPOSITION>

Særlige bemærkninger

B= kvæg (inklusive bøfler og bison)

O/C= får og geder

P= svin

E= heste

B/O= klovbærende dyr

X= tilladt

O= ikke tilladt"